На основу Решења о банкротству стечајног судије Привредног суда у Сремској Митровици, предмет бр. Ст. 25/2010. од 11.01.2010. године, а у складу са чланoвима 109, 110, 111, 112 и 113 Закона о стечајном поступку («*Службени гласник Републике Србије» број 84/2004*) и Националним стандардом број 5 - Национални стандард о начину и поступку уновчења имовине стечајног дужника («*Службени гласник Републике Србије» број 13/2010.*), а на основу сагласности Одбора поверилаца од 12.05.2010. године и 27.06.2013 године , стечајни управник Агенција за лиценцирање стечајних управника, стечајног дужника **ДП „НОВО ДОБА“ - у стечају из Старе Пазове , улица Змај Јовина бр. 1**

**О Г Л А Ш А В А**

**продају стечајног дужника као правног лица јавним надметањем**

|  |  |  |
| --- | --- | --- |
| **Предмет продаје** | **Почетна цена** | **Депозит** |
| |  | | --- | | Продаја стечајног дужника као правног лица | |  | | |  | | --- | | **2.585.560,40 динара** | |  | | **1.034.224,16 динара** |

*Напомена: Списак целокупних потраживања стечајног дужника детаљно је приказано у Продајној документацији)*

Процењена вредност стечајног дужника као правног лица износи **5.171.120,80 динара**.

Право на учешће у поступку продаје имају сва правна и физичка лица која:

1.Након добијања профактуре, изврше уплату ради откупа продајне документације у износу од 20.000,00 динара,увећано за износ ПДВ-а***.*** Профактура се може преузети у канцеларији повереника стечајног управника, на адреси: Београд, Трише Кацлеровића бр. 24/9, сваког радног дана у периоду од 10.00 до 14.00 часова, уз обавезну најаву . Рок за откуп продајне документације је 29.06.2017. године;

2.Уплате новчани износ за учешће у поступку продаје на текући рачун стечајног дужника бр: 355-0000001133866-29код „Војвођанске Банке“ а.д. Нови Сад, или положе неопозиву првокласну банкарску гаранцију наплативу на први позив, најкасније пет радних дана пре одржавања продаје. Рок за уплату депозита је 29.06.2017. године. У случају да се на име учешћа у поступку продаје положи првокласна банкарска гаранција, оригинал исте се ради провере мора доставити **искључиво лично** стечајном управнику, Служби финансија Агенције за лиценцирање стечајних управника, Београд, Теразије 23, 6. спрат, најкасније 29.06.2017. године до 14:00 часова. У обзир ће се узети само банкарске гаранције које пристигну на назначену адресу у назначено време, са роком важности до 06.09.2017. године;У случају да на јавном надметању победи купац који је депозит обезбедио банкарском гаранцијом, исти мора износ депозита измирити у року од 2 радна дана од дана одржавања јавног надметања, а пре потписивања купопродајног уговора, након чега ће му бити враћена гаранција.

3.Потпишу изјаву о губитку права на повраћај новчаног износа за учешће у поступку продаје. Изјава чини саставни део продајне документације.

4. Потпишу уговор о чувању поверљивих података приликом преузимања продајне документације

*Напомена: Није дозвољено достављање оригинала банкарске гаранције ошиљком (обичном или препорученом), путем факса, маила, или на други начин, осим на начин прописан из услова за стицање права за учешће из овог огласа.*

Стечајни дужник се купује у виђеном стању, а сва друга документа која нису саставни део продајне документације могу се разгледати након откупа продајне документације, сваким радним даном од 10 до 14 часова а најкасније 7 дана пре заказане продаје (уз претходну најаву поверенику стечајног управника).

Након уплате депозита а најкасније до 29.06.2017.године, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **06.07.2017.године у 11 часова** на следећој адреси:

**АГЕНЦИЈА ЗА ЛИЦЕНЦИРАЊЕ СТЕЧАЈНИХ УПРАВНИКА, ул. Теразије 23, трећи спрат,сала 301**

Регистрација учесника почиње у 9 часова,а завршава се у 10,50 часова на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

Потписивању купопродајног уговора се приступа у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора

После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима.Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, потписивању купопродајног уговора се приступа у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 15 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: Повереник стечајног управника Весна Вуковић, контакт телефон: 063/234 862 и 011/3976620.